2017. gada 14. martā Rīkojums Nr. 121

Rīgā (prot. Nr. 12  28. §)

**Par apropriācijas pārdali no Veselības ministrijas budžeta apakšprogrammas 33.14.00 "Primārās ambulatorās veselības aprūpes nodrošināšana" uz apakšprogrammu 46.03.00 "Slimību profilakses nodrošināšana"**

1. Lai nodrošinātu nepieciešamo finansējumu Slimību profilakses un kontroles centram, ar 2017. gada 1. aprīli no valsts sabiedrības ar ierobežotu atbildību "Paula Stradiņa klīniskā universitātes slimnīca" pārņemot mobilās zobārstniecības pakalpojumu sniegšanu, atbalstīt finansējuma pārdali no Veselības ministrijas budžeta apakšprogrammas 33.14.00 "Primārās ambulatorās veselības aprūpes nodrošināšana" 62 037 *euro* apmērā, samazinot izdevumus subsīdijām un dotācijām, uz apakšprogrammu 46.03.00 "Slimību profilakses nodrošināšana", palielinot izdevumus atlīdzībai 55 393 *euro* apmērā un izdevumus precēm un pakalpojumiem 6 644 *euro* apmērā.
2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

Ministru prezidenta vietā –

zemkopības ministrs Jānis Dūklavs

Veselības ministre Anda Čakša